section_heading: Povijest
paragraph_text: U kasnoj antici i ranom Srednjem vijeku na području Imeretije postojalo je drevno zapadno gruzijsko kraljevstvo Kolhida. Kralj Kolhida je 523. godine kršćanstvo proglasio službenom religijom. Od 975. do 1466. godine, Imeretija je dio ujedinjenog gruzijskog kraljevstva. Od svog raspada u 15. stoljeću, Imeretija je bila neovisno kraljevstvo. U 17. i 18. stoljeću, Imeretija je bila pod čestim invazijama Turaka. Posljednji kralj Imeretije bio je Solomon II., koji je vladao od 1789. do 1810. godine, kad je Imeretija aneksirana od strane Ruskog Carstva. Od 1918. do 1921. godine, Imeretija je bila dijelom Gruzijske Demokratske Republike, potom Zakavkaske SFSR (1922. – 1936.), Gruzijske SSR (1936. do 1991.), te naposljetku neovisne Gruzije (1991. – danas).